**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrijai 2014.gadā ir nepieciešams veikt neatliekamus pasākumus, kuru īstenošanai valsts pamatbudžeta apropriācijās izdevumi nav paredzēti.1. Pamatojoties uz 2006.gadā starp Iekšlietu ministriju un “Microsoft Ireland Operations Ltd” noslēgtā līguma Nr.80E60094 par Microsoft programmatūras nomu nosacījumiem (turpmāk – Līgums), “Microsoft Ireland Operations Ltd” (turpmāk – Microsoft) ierosināja un 2014.gadā realizēja Microsoft programmatūras lietojuma auditu Iekšlietu ministrijā un tās padotības iestādēs.No 2006. līdz 2009.gadam saskaņā ar Līgumu katru gadu tika veikti maksājumi vairāk nekā 1 miljona *euro* apmērā. Sākoties ekonomiskajai krīzei Latvijā, 2009.gadā būtiska Iekšlietu ministrijas budžeta samazinājuma rezultātā līdzekļi Microsoft programmatūras nomai faktiski nebija pieejami, tāpēc tika meklētas iespējas, kā samazināt maksājumus. Paredzot apjomīgu programmatūras lietojuma optimizāciju t.sk. daļēji pārejot uz atvērtā koda bezmaksas programmatūru (piemēram, OpenOffice), maksājumi minētā līguma ietvaros faktiski tika pārtraukti. Maksājumi par Microsoft programmatūras iegādi (nevis nomu) no Iekšlietu ministrijas puses tika atsākti tikai 2012.gada beigās. Šobrīd Iekšlietu ministrijai būtiski trūkst gan pietiekoša skaita biroja programmatūras (Microsoft Office), gan attiecīga Microsoft pārvaldības rīka vairāk nekā 8000 vienību liela datortehnikas parka pārvaldībai. Ņemot vērā Microsoft produktu izmantošanu, kā optimāls risinājums ir atzīts programmatūras iegāde, nevis noma, kas neuzliek saistības pret Microsoft ilgtermiņā, kā arī ar vienreizēju maksājumu nodrošina investīcijas ilgtermiņā (vismaz 5 gadi). Microsoft licenču iegādei nepieciešams papildu finansējums.2. Valsts robežsardze no 2013.gada 1.jūlija īsteno Eiropas Atgriešanās fonda 2012.gada un 2013.gada programmas projektu Nr.IA/VRS/EAF/2012/2013/4 „Atbalsts piespiedu izraidīšanas pasākumu organizēšanai un pilnveidošanai” (turpmāk – Projekts).Sākot ar 2014.gada februāri, pakāpeniski pieauga aizturēto ārzemnieku (īpaši Vjetnamas Republikas pilsoņu) skaits Latvijas teritorijā, kas, savukārt, izraisīja nepieciešamību palielināt Projekta izdevumus šo ārzemnieku uzturēšanai un izraidīšanai. 2013.gadā tika aizturētas 175 personas (Vjetnamas Republikas pilsoņi netika aizturēti), bet līdz 2014.gada 14.novembrim – 228 personas (Vjetnamas Republikas pilsoņi – 87). Līdz 2014.gada 17.oktobrim faktiski ir apgūti visi 2014.gadā plānotie Projekta finanšu līdzekļi. 2014.gadā Valsts robežsardze iesniedza priekšlikumu Iekšlietu ministrijai ar lūgumu veikt grozījumus Granta līgumā un palielināt izdevumus 2014.gadam par 40 000 *euro*. Taču plānotais finansējums nav pietiekams, lai nodrošinātu visu izdevumu, kas saistīti ar ārzemnieku piespiedu izraidīšanu, segšanu.Šāda situācija ir izveidojusies tādēļ, ka krasi ir mainījusies aizturēto nelegālo imigrantu plūsma un izcelsmes valstis (galvenokārt Vjetnama). Šīs izmaiņas arī ietekmē strauji pieaugušo izdevumu apjomu, jo, lai sagatavotu aizturēto ārzemnieku izraidīšanai, ir nepieciešams veikt virkni pasākumu, kas saistīti ar tulkošanu, ārzemnieku izmitināšanu un uztura nodrošināšanu, kā arī ceļošanas dokumentu iegūšanu un izraidīšanas maršruta nodrošināšanu izraidāmajai personai un konvojam līdz tranzīta vai galamērķa valstij. Ir jāatzīmē tas, ka ar izraidīšanu saistītie izdevumi ir būtiski palielinājušies, jo aizturēto ārzemnieku izcelsmes valstu vēstniecības (piem., Vjetnamas, Gruzijas) iekasē naudu par ceļošanas dokumenta izsniegšanu katram ārzemniekam, kuram nav vai ir nederīgs ceļošanai dokuments. Izmaksas, kas saistītas ar ceļošanas dokumenta iegūšanu, piemēram, vienam Vjetnamas pilsonim sastāda 90 *euro*. Ņemot vērā to, ka daļai no aizturētajiem Vjetnamas pilsoņiem ir derīgi ceļošanas dokumenti, ir nepieciešams pēc iespējas īsākā laika posmā organizēt šo ārzemnieku grupu piespiedu izraidīšanu uz viņu izcelsmes valsti, līdz ar to ekonomējot finanšu līdzekļus, kas ir saistīti ar ceļošanas dokumentu iegūšanu un šo ārzemnieku izmitināšanu. Pašlaik Vjetnamas pilsoņu pieplūdums Latvijā rada ievērojamu slogu Projektam un valsts budžetam kopumā, jo tiek novērota Vjetnamas pilsoņu grupu (no 5 līdz 14 personas) ieceļošana ar noteiktu regularitāti (ja 2014.gada II pusgada sākumā Vjetnamas pilsoņu grupas tika aizturētas ik pēc mēneša (10.06.2014., 07.07.2014., 08.08.2014., 20.09.2014., 31.10.2014.), tad 2014.gada novembrī - pēc trīs dienām (11.11.2014. un 14.11.2014.). Minētais liecina par to, ka laika periods starp konstatētajām Vjetnamas pilsoņu grupām samazinās un palielinās personu skaits grupās. Sakarā ar to, ka Vjetnamas pilsoņu pieplūdums pēdējo piecu mēnešu laikā ir strauji pieaudzis un, ņemot vērā turpmākas prognozes, šis pieplūdums var palielināties vēl vairāk, lai nodrošinātu ārzemnieku izmitināšanas un piespiedu izraidīšanas īstenošanas izpildi, nepieciešams piešķirt Valsts robežsardzei papildu finansējumu.Jāatzīmē tas, ka Eiropas Savienības tiesību normas neparedz iespēju apturēt ārzemnieka piespiedu izraidīšanas procedūras sagatavošanas un faktiskās izraidīšanas īstenošanu finanšu līdzekļu trūkuma dēļ. Ārzemnieku neizraidīšanas gadījumā valstij radīsies papildu administratīvais un finanšu slogs, kā rezultātā var izveidoties situācija, kas radīs papildu izdevumus, kas būs saistīti ar aizturēto ārzemnieku izmitināšanu un uzturēšanu, tiks pārkāptas cilvēktiesības un ārzemnieku aizturēšana būs nepamatota, kas nav pieļaujams saskaņā ar Eiropas Parlamenta un Padomes direktīvas 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi, nosacījumiem.Nelegālās migrācijas risku var veidot situācija, ka ārzemnieki, kuri nelikumīgi uzturas Latvijas Republikā, netiks aizturēti un Latvijai tāpat būs jāorganizē šo pašu ārzemnieku izraidīšana pēc viņu konstatēšanas un atgriešanas no citām Eiropas Savienības dalībvalstīm uz Latviju saskaņā ar Eiropas Savienības tiesību normām.3. Valsts policijai nepieciešams steidzami pilnveidot klasificētās informācijas apstrādes informācijas un komunikācijas tehnoloģiju materiāltehnisko nodrošinājumu (programmatūra, serveri, specializēta aparatūra).4. Nepieciešams nodrošināt atbilstošu Valsts policijas Kriminālistikas pārvaldes materiāltehnisko bāzi:- ņemot vērā Nacionālās DNS datu bāzes labos darbības rezultātus, kā arī to, ka Valsts policijas Kriminālistikas pārvaldei jāveic visu tiesībsargājošo iestāžu (Valsts robežsardzes, Ieslodzījumu vietas pārvaldes, KNAB u.c.) apgādi ar *bioloģiskā materiāla izņemšanas komplektiem* (DNS paraugu izņemšanas komplekti tiek izmantoti Nacionālās DNS datu bāzes papildināšanai), strauji pieaudzis pieprasījumus pēc komplektiem, un tiek pieprasīta komplektu izsniegšana lielā skaitā. Iegādājoties komplektus, Kriminālistikas pārvalde varēs nodrošināt nepārtrauktu komplektu izsniegšanu, tādējādi neietekmējot paraugu izņemšanas gaitu un nekavējot izmeklēšanas procesu;- ņemot vērā Valsts policijas Kriminālistikas pārvaldes izvirzītās stingrās prasības lietisko pierādījumu noformēšanai iesniegšanai ekspertīzēm, kā arī lielo objektu skaitu, kas tiek nosūtīti ekspertīzei, un to, ka Kriminālistikas pārvalde ar šiem materiāliem apgādā visas Valsts policijas struktūrvienības, nepieciešams iegādāties lielu skaitu *drošības uzlīmju* (tiek izmantotas lietisko pierādījumu iepakošanai un izsekojamībai), kas papildus nodrošinātu pierādījumu izsekojamību no notikuma vietas līdz tiesu ekspertīžu iestādei. Pretējā gadījumā tiks apdraudēta lietisko pierādījumu aprite un arī to objektīva vērtēšana tiesā, kas ietekmēs visa kriminālprocesa izskatīšanu;- nepieciešams veikt *specializētās digitālās kameras (SceneCam komplekta) uzlabojumu*, lai papildinātu esošo funkcionalitāti ar detalizētu objektu atzīmēšanu un izcelšanu, veicot noteikuma vietas skenēšanu, lai vēlākā procesa izskatīšanas stadijā norādītu uz konkrētu objektu atrašanās vietu un stāvokli noziedzīga nodarījuma notikuma vietā. Neuzlabojot kameras funkcionalitāti, nebūs iespēja veikt objektīvu notikuma vietas, kuru nav iespējams saglabāt sākotnējā stāvoklī, netiešu apskati, izmantojot digitālu attēlu, veikt papildus mērījumus un demonstrāciju iztiesāšanas stadijā;- Valsts policijas Kriminālistikas pārvalde ir izvirzījusi stingras prasības *darba aizsardzības līdzekļu* lietošanā noziedzīga nodarījuma notikuma vietas apskates procesā un līdz ar to arī veic visu Valsts policijas struktūrvienību apgādi ar individuālajiem aizsardzības līdzekļiem. Individuālā aizsardzība noziedzīga nodarījuma notikuma vietā ir primāra un obligāta prasība un individuālie aizsardzības līdzekļi jālieto, lai novērstu piesārņošanas riskus un neietekmētu iespējamo objektu un pēdu īpašības, atrašanās vietu, kā arī stāvokli. Jebkāda rakstura bioloģiskas pēdas vai vide ar iespējamiem infekcijas nesējiem primāri ir uzskatāma par infekcijas nesēju un risku veselībai, līdz ar to prasība ir obligāti lietot individuālos aizsardzības līdzekļus. Nenodrošinot vienreizējās lietošanas cimdus un polietilēna maisus (kā lietisko pierādījumu iepakojums) pietiekamā daudzumā, tiek radīts risks inficēties, kā arī sabojāt iespējamās pēdas, kas var ietekmēt visu izmeklēšanas gaitu un liegt identificēt konkrētas personas, kuras saistītas ar noziedzīgā nodarījuma izdarīšanu;- aploksnes kā *lietisko pierādījumu iepakojums* tiek izmantots sīku mikroobjektu, šķiedru, stikla lausku, krāsu daļiņu, DNS paraugu un citu lietisko pierādījumu iepakošanai un nodrošināšanai no notikuma vietas līdz tiesu ekspertīžu iestādei. Lai pilnībā veiktu pieprasīto iepakojumu skaita izsniegšanu un nodrošinātu pareizu un drošu lietisko pierādījumu iepakošanu, nepieciešams iegādāties aploksnes.5. Nepieciešams nodrošināt atbilstošu Valsts policijas koledžas materiāltehnisko bāzi.Valsts policijas koledžai jāizstrādā un jārealizē uz kopīgiem standartiem balstītas pieaugušo neformālās izglītības programmas un jāpapildina formālās izglītības programmas, nodrošinot specializētas mācības policijas darbiniekiem, kuriem ir svarīga loma starptautiskās noziedzības apkarošanā. Nepieciešams izstrādāt un izplatīt paraugpraksi un izpētes rezultātus, veicinot ar apmācībām saistītu policijas darbinieku apmaiņu.Lai sekmīgi un pilnvērtīgi papildinātu policijas darbinieku teorētiskās un praktiskās iemaņas, būtiska loma ir izglītības iestāžu teritorijas un infrastruktūras sakārtošanai un pielāgošanai šādu uzdevumu izpildei. Lai izveidotu kvalitatīvus, realitātei pietuvinātus teorētisko un praktisko mācību apstākļus, ir nepieciešams piešķirt papildu finansējumu materiāli tehniskās bāzes uzlabošanai.Materiāli tehniskās bāzes uzlabošana palīdzēs sagatavot policijas darbiniekus efektīvākai rīcībai, reaģējot uz kopīgiem uzdevumiem drošības jomā, tiks uzlaboti policijas darbības standarti, tādejādi, veicinot kopīgas tiesībaizsardzības kultūras attīstību.6. Nepieciešams nodrošināt atbilstošu nekustamo īpašumu apsaimniekošanu.  Saskaņā ar Ministru kabineta 2012.gada 11.decembra noteikumu Nr.839 “Nodrošinājuma valsts aģentūras nolikums” 3.2.apakšpunktu viena no Nodrošinājuma valsts aģentūras (turpmāk – aģentūra) funkcijām ir apsaimniekot un pārvaldīt Iekšlietu ministrijas un tās padotībā esošo iestāžu īpašumā, valdījumā vai lietošanā esošos nekustamos īpašumus, kas aģentūrai nodoti pārvaldīšanā. Regulāri veicot sistemātiskas pārbaudes un atbilstoši aktuālākajiem notikumiem, ir identificētas problēmas, kuru risināšanai nepieciešami papildus finanšu līdzekļi un kuru risināšana nevar tikt atlikta uz vēlāku laiku:- izveidot *psihologu darbības nodrošināšanai nepieciešamās darba telpas*;Tas ir svarīgi, lai veicinātu garīgo veselību un mazinātu krīzes situācijā radušos stresu, nodrošinot darba spēju saglabāšanu un ātrāku atjaunošanos, līdz ar to efektīvāku atgriešanos pie darba pienākumu veikšanas. - Iekšlietu ministrijas Iekšējā audita nodaļa veica auditu Valsts policijas Kriminālistikas pārvaldē, lai pārliecinātos, ka izveidotā iekšējās kontroles sistēma nodrošina likumīgu un optimāli vadītu ekspertīžu veikšanu. Saskaņā ar Ministru kabineta 2011.gada 27.decembra noteikumiem Nr.1025 „Noteikumi par rīcību ar lietiskajiem pierādījumiem un arestēto mantu” 7.3.apakšpunktu un audita ziņojumu “Ekspertīžu veikšana” (audita nr. 5-1/1-2014) tika konstatēti trūkumi saistībā ar lietisko pierādījumu glabāšanu, kurus nepieciešams novērst. Valsts policijas Kriminālistikas pārvaldes apsardzei un Reģistrācijas grupas dienesta organizācijai *jāuzlabo darbinieku darba apstākļi ar mērķi nodrošināt apmeklētāju plūsmas kontroli, nepieļaut nepiederošu personu uzturēšanos un nekontrolētu pārvietošanos dienesta telpās, nodrošināt darbinieku un apmeklētāju drošību, novērst risku, ka kriminālprocesa dokumentiem un lietiskajiem pierādījumiem var piekļūt nepiederošas personas*. Lai īstenotu nepieciešamos uzlabojumus Bruņinieku ielā 72b, Rīgā, ir nepieciešams veikt remontdarbus.- saskaņā ar Iekšlietu ministrijas Iekšējā audita ziņojuma „Lietisko pierādījumu un arestētās mantas glabāšana, realizācija un iznīcināšana, kā arī lietisko pierādījumu un arestētās mantas atdošana vai realizēto vai iznīcināto lietisko pierādījumu un arestētās mantas vērtības atlīdzināšanu” (audita Nr. 5-1/1-2013) nav pienācīgi nodrošināta lietisko pierādījumu un arestētās mantas glabāšana atklātā teritorijā. Mantu glabāšanas vietas nav norobežotas un atrodas vietās, kur tām var viegli piekļūt nepiederošas personas, un tās var viegli ietekmēt citi ārējie apstākļi (sniegs, ledus utt.), nodarot mantām bojājumus, kuru rezultātā var rasties ievērojami zaudējumi valstij. Tāpēc nepieciešams *nodrošināt lietisko pierādījumu, arestētās mantas un administratīvo pārkāpumu lietās izņemtās mantas glabāšanas vietu norobežošanu no iekļūšanas nepiederošām personām* un veikt šo vietu novērošanu, lai laicīgi novērstu iespējamo kaitējumu, kas var radīt finansiālus zaudējumus. Lai nodrošinātu atbilstošu aģentūras teritorijas un noliktavu aizsardzību Rīgā, Piedrujas ielā 5, nepieciešams veikt žoga augstuma palielināšanu līdz 2,5m (600m garumā) un visa žoga garumā uzstādīt spirālveida drošības barjeru, kā arī papildus uzstādīt deviņas video novērošanas iekārtas. Rīgā, Krustpils ielā 63a nepieciešams veikt žoga remontu (700m garumā), visa žoga garumā uzstādīt spirālveida drošības barjeru un visā žoga garumā uzstādīt otru kustības sensoru rindu. - saskaņā ar Valsts darba inspekcijas un Būvvaldes norādījumiem nepieciešams *novērst avārijas situācijas* Valsts policijas Kurzemes reģiona pārvaldē Liepājas ielā 26, Kuldīgā, Valsts policijas Krāslavas iecirknī Brīvības ielā 15, Krāslavā un Valsts policijas Latgales reģiona pārvaldē Lielā iela 45, Daugavpilī, kā arī Valsts ugunsdzēsības un glābšanas dienesta Kuldīgas daļas depo Jelgavas ielā 58, Kuldīgā. Ēkas minētajās adresēs ir bīstamas darbam un neatbilst darba aizsardzības prasībām, radot draudus nodarbināto un apmeklētāju drošībai un veselībai. Pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu – līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem.Sakarā ar to Iekšlietu ministrija ir sagatavojusi rīkojuma projektu, kas paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” Iekšlietu ministrijai 1 155 103 *euro*, tai skaitā: 1. Iekšlietu ministrijas Informācijas centram – 784 233 *euro*, lai segtu izdevumus, kas saistīti ar licenču iegādi;2. Valsts robežsardzei – 50 759 *euro*, lai segtu izdevumus, kas saistīti ar aizturēto ārzemnieku uzturēšanas un piespiedu izraidīšanas pasākumiem;3. Valsts policijai – 191 936 *euro*, lai segtu izdevumus, kas saistīti ar materiāli tehnisko nodrošinājumu;4. Valsts policijas koledžai – 18 486 *euro*, lai segtu izdevumus, kas saistīti ar materiāli tehnisko nodrošinājumu;5. Nodrošinājuma valsts aģentūrai – 109 689 *euro*, lai segtu izdevumus, kas saistīti ar psihologu darba apstākļu uzlabošanu, Valsts policijas Kriminālistikas pārvaldes telpu pārveidošanu, lietisko pierādījumu, arestētās mantas un administratīvo pārkāpumu lietās izņemtās mantas atbilstošas glabāšanas un apsardzes nodrošināšanu, un avārijas situāciju novēršanu ēkās.Vienlaikus norādām, ka saskaņā ar Saeimā 2013.gada 19.decembrī pieņemtā likuma “Grozījumi Valsts un pašvaldību institūciju amatpersonu un darbinieku atlīdzības likumā” (likumprojekts Nr.1023/Lp11) sākotnējās ietekmes novērtējuma ziņojumā (anotācijā) minēto, Iekšlietu ministrija prognozēja, ka 2014.gadā pabalstu izmaksai un veselības aprūpei papildu nepieciešamais finansējums ir 3 611 314 *euro*.Pamatojoties uz Valsts un pašvaldību institūciju amatpersonu un darbinieku atlīdzības likuma pārejas noteikumu 26., 27. un 28.punktu Iekšlietu ministrija sagatavoja un normatīvajos aktos noteiktajā kārtībā iesniedza Ministru kabinetā šādus rīkojuma projektus:rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas paredz piešķirt Iekšlietu ministrijai (Iekšlietu ministrijas veselības un sporta centram) 506 478 *euro*, lai segtu izdevumus, kas saistīti ar veselības aprūpes pakalpojumu nodrošināšanu (zobārstniecības un zobu higiēnas pakalpojumi, medikamentu iegāde un citi veselības aprūpes pakalpojumi) Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm;rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas paredz piešķirt Iekšlietu ministrijai (Iekšlietu ministrijas veselības un sporta centram) 394 492 *euro*, lai segtu izdevumus, kas saistīti ar pabalstu izmaksu ievainojuma, sakropļojuma vai citāda veselības bojājuma gadījumā vai nāves gadījumā Iekšlietu ministrijas sistēmas iestāžu amatpersonām ar speciālajām dienesta pakāpēm vai to radiniekiem.Saskaņā ar precizēto prognozi Iekšlietu ministrijas veselības un sporta centram 2014.gadā nebūs nepieciešams pieprasīt papildu finanšu līdzekļus no valsts budžeta programmas “Līdzekļi neparedzētiem gadījumiem”, lai segtu izdevumus, kas saistīti ar veselības aprūpi vai pabalstu izmaksu.Iekšlietu ministrijas ieskatā līdz 2014.gada beigām ir iespējams veikt iegādes, izvērtējot izdevīgāko piedāvājumu, kā arī īstenot remontdarbus (tai skaitā dažādu telpu kosmētiskos remontus, āra kāpņu un žogu remontus, u.tml.) un veikt maksājumus par paveiktajiem darbiem, tādā veidā nodrošinot rīkojuma projektā paredzētā finansējuma izlietojumu atbilstoši mērķim. |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas Informācijas centrs, Valsts robežsardze, Valsts policija, Valsts policijas koledža, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz Valsts robežsardzei nepieciešamā finansējuma piešķiršanu – rīkojuma projekta tiesiskais regulējums tiešā veidā ietekmē piespiedu kārtā izraidāmos trešo valstu pilsoņus.Attiecībā uz Nodrošinājuma valsts aģentūrai nepieciešamā finansējuma piešķiršanu – rīkojuma projekta tiesiskais regulējums tiešā veidā ietekmē Iekšlietu sistēmā nodarbinātos, kas nodarbināti anotācijas I sadaļas 2.punktā un anotācijas pielikumā minētajos nekustamajos īpašumos.Attiecībā uz Valsts policijai nepieciešamā finansējuma piešķiršanu (vienreizējās lietošanas cimdiem notikuma vietas apskates procesam un laboratorijas darbiem) – rīkojuma projekta tiesiskais regulējums tiešā veidā ietekmē Valsts policijā nodarbinātos, kam dienesta pienākumu izpildē nepieciešams ievērot prasības darba aizsardzības līdzekļu lietošanā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | + 1 155 103 | 0 | 0 | 0 |
| 2.1. valsts pamatbudžets | 0 | + 1 155 103 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 1 155 103 | 0 | 0 | 0 |
| 3.1. valsts pamatbudžets | 0 | - 1 155 103 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 1 155 103 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | **I. Iekšlietu ministrijas Informācijas centrs**Iekšlietu ministrijas Informācijas centram nepieciešams piešķirt finansējumu 784 233 *euro* apmērā (EKK 5000 “Pamatkapitāla veidošana”), lai segtu izdevumus, kas saistīti ar licenču iegādi.**II. Valsts robežsardze**Valsts robežsardzei nepieciešams piešķirt finansējumu 50 759 *euro* apmērā (EKK 2000 “Preces un pakalpojumi”), lai segtu izdevumus, kas saistīti ar aizturēto ārzemnieku uzturēšanas un piespiedu izraidīšanas pasākumiem.**III. Valsts policija**Valsts policijai nepieciešams piešķirt finansējumu 191 936 *euro* apmērā, lai segtu izdevumus, kas saistīti ar materiāli tehnisko nodrošinājumu, tai skaitā:EKK 2000 “Preces un pakalpojumi” – 124 886 *euro*;EKK 5000 “Pamatkapitāla veidošana” – 67 050 *euro*.**IV. Valsts policijas koledža**Valsts policijas koledžai nepieciešams piešķirt finansējumu 18 486 *euro* apmērā, lai segtu izdevumus, kas saistīti ar materiāli tehnisko nodrošinājumu, tai skaitā:EKK 2000 “Preces un pakalpojumi” – 2 240 *euro*;EKK 5000 “Pamatkapitāla veidošana” – 16 246 *euro*.**V. Nodrošinājuma valsts aģentūra**Nodrošinājuma valsts aģentūrai nepieciešams piešķirt finansējumu 109 689 *euro* apmērā, lai segtu izdevumus, kas saistīti ar psihologu darba apstākļu uzlabošanu, Valsts policijas Kriminālistikas pārvaldes telpu pārveidošanu, lietisko pierādījumu, arestētās mantas un administratīvo pārkāpumu lietās izņemtās mantas atbilstošas glabāšanas un apsardzes nodrošināšanu, un avārijas situāciju novēršanu ēkās, tai skaitā:EKK 2000 “Preces un pakalpojumi” – 91 733 *euro*;EKK 5000 “Pamatkapitāla veidošana” – 17 956 *euro*.Detalizēts aprēķins – pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi pa pasākumiem un izdevumu klasifikācijas kodiem var tikt precizēti atbilstoši veiktajam iepirkumam un faktiskajai situācijai. Licenču veids, skaits un summa var tikt precizēti atbilstoši panāktajai vienošanās ar “Microsoft Ireland Operations Ltd”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs, Valsts robežsardze, Valsts policija, Valsts policijas koledža, Nodrošinājuma valsts aģentūra. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti. Institūcijai pieejamos cilvēkresursus neietekmē.Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre \_\_\_\_\_\_\_­\_\_\_\_\_\_\_\_\_\_\_\_\_ I.Pētersone–Godmane

05.12.2014 15:30

3096

A.Kronberga, 67208712

Arta.Kronberga@ic.iem.gov.lv

J.Ivanova, 67075674

jelena.ivanova@rs.gov.lv

N.Dorožko, 67075408

natalija.dorozko@vp.gov.lv

G.Avotiņš, 67219136

gatis.avotins@agentura.iem.gov.lv

S.Frolova, 67219607

santa.frolova@iem.gov.lv